**Munkaszerződés kiegészítés**

A Magyar Növényvédő Mérnöki és Növényorvosi Kamara (Levelezési cím: 1112 Budapest, Budaörsi út 141-145.), mint munkáltat és [munkavállaló neve] ([munkavállaló címe]), mint munkavállaló között 201\_\_\_\_\_\_\_\_\_-án létrejött munkaszerződést a felek az alábbiak szerint egészítik ki a korábbi rendelkezések hatályban tartása mellett:

**1. Munkavállaló személyes adatainak kezeléséről**

1.1. A munkáltató tájékoztatja a munkavállalót, hogy munkaviszonyával összefüggésben a Munka Törvénykönyve alapján szerződés teljesítése jogcímén munkaügyi, személyzeti nyilvántartással kapcsolatos adatkezelést végez.

A Munkáltató tájékoztatja a munkavállalót, hogy jogi kötelezettség teljesítése jogcímén, törvényben előírt adó és járulékkötelezettségek teljesítése (adó-, adóelőleg, járulékok megállapítása, bérszámfejtés, társadalombiztosítási ügyintézés) céljából kezeli a munkavállalók – nyilatkozata alapján családtagjaik - adótörvényekben előírt személyes adatait (kifizetői adatkezelés).

1.2. Adatfeldolgozó:

1. A munkáltató tájékoztatja a munkavállalót, hogy személyes adatait a munkaviszonyból eredő adó-, járulék- és társadalombiztosítási kötelezettségek teljesítése érdekében – a törvényben meghatározottak szerint - adatfeldolgozó számára átadhatja.

A mindenkori adatfeldolgozást végző illetmény számfejtési szervezet a munkáltató honlapján közzétett adatvédelmi tájékoztatóban szerepel, amely [link megadása] linken megtekinthető.

1.3. 3. A munkavállaló kijelenti, hogy a munkáltató adatkezelésről szóló szabályozását, és ebben a kezelhető személyes adatok körére, az adatkezelés céljára, az adattárolás időtartamára, továbbá a kifizetői adatkezelésre, az adatbiztonsági intézkedésekre, az érintett munkavállaló adatkezeléssel kapcsolatos jogaira vonatkozó rendelkezéseket megismerte, és ezzel a munkáltató a tájékoztatási kötelezettségének eleget tett.

**2. Nyilatkozat az adatkezelési szabályzat megismeréséről, alkalmazásáról**

2.1. A munkavállaló kijelenti, hogy a munkáltató adatkezelési szabályzatát megismerte.

2.2. A munkavállaló munkavégzése során a személyes adatok kezelésére köteles alkalmazni és érvényesíteni az adatkezelésre vonatkozó rendelkezéseket és a munkáltató szabályozásait.

2.3. Az adatkezelésre vonatkozó szabályok betartása és érvényesítése a munkaviszonyból származó lényeges kötelezettségnek minősül, megsértése munkajogi jogkövetkezményeket von maga után.

2.4. A munkavállaló kötelezettséget vállal arra, hogy a munkáltatónál végzett munkája során tudomására jutott személyes adatokat kizárólag a munkaköri feladatai teljesítése céljából kezeli és továbbítja, más célra nem használja, azokat illetéktelen személlyel nem közli, és részére nem adja át, a személyes adatokhoz jogosulatlan hozzáférést nem enged, a személyes adatokat nyilvánosságra nem hozza.

Budapest, 2018. augusztus \_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

munkáltató munkavállaló